Ozodbek Nazarbekov Turkmaniston prezidentini tug`ilgan kuni bilan tabrikladi  (video+foto)

Biroz avval xabar berganimizdek, Turkmaniston va O`zbekiston Respublikasi san`at va madaniyat sohasi vakillarining onlayn uchrashuvi bo`lib o`tdi. Unda, Turkmaniston Prezidenti O`zbekiston Respublikasi Madaniyat vaziri Ozodbek Nazarbekovni Turkmanistonda xizmat ko`rsatgan artist unvoni bilan taqdirladi. 
 Ozodbek Nazarbekov Turkmaniston davlat rahbariga o`zining chuqur minnatdorchiligini bildirarkan,   ikki davlat o`rtasidagi do`stlik rishtalarini mustahkamlashda san`at va madaniyatning roli nechog`li muhim ekanini ta`kidladi:
— Ikki davlat do`stlik aloqalarini mustahkamlash uchun kamtarona qilgan mehnatimiz yuqori darajada baholanganligi uchun Hurmatli Gurbangul Myalikgulevich Sizga, qardosh turkman xalqiga chin ko`ngildan minnatdorchilik bildiraman. Ushbu faxriy unvon berilishi, xalqlarimiz o`rtasida madaniyat sohasidagi munosabatlarni yanada mustahkamlash yo`lida shijoat bilan mehnat qilishimizga kuch beradi,- dedi Ozodbek Nazarbekov.  
Sovg`a tariqasida Turkmaniston xalq artisi Dilbar Raxmonova bilan birgalikda "Barigal" qo`shig`i taqdim etildi.